ོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
།
རྩོད་བཟློག་བསྟན་བཅོས་མང་ཞིག་ཡོད། །བརྒལ་ལན་རྩོད་བཟློག་དེ་རྣམས་སུ། །
བརྟག་པ་གསུམ་སོགས་ཚད་ལྡན་གྱི། །ལུང་རིགས་དུ་མས་རྣམ་དག་ཏུ།
བསྒྲུབས་ཟིན་པས་ན་དེར་ལྟོས་ཤིག །དེ་ལྟར་ལུང་དང་རིགས་པ་ཡིས། །རྙིང་་་་་
མའི་གཞུང་ལུགས་མཐའ་དག་ཀུན། །བཀའ་དང་བསྟན་བཅོས་རྣམ་དག་ཏུ། །
ལེགས་པར་གྲུབ་པར་གྱུར་པ་ན། །དེ་རྗེས་ཆུ་བརྒྱ་ཟོམ་འོག་དང་། །ལམ་བརྒྱ་་་
འགག་འཕྲང་གཅིག་གི་དཔེས། །གཞུང་བརྒྱ་རིགས་པ་གཅིག་ཉིད་ཀྱིས། །གསལ་
བར་གྲུབ་པ་མ་ཡིན་ནམ། །དེས་ན་རིགས་དྲུག་གནས་འདྲེན་དང་། །རིགས་་་་་་་
བརྒྱའི་ཙཀ་གདུབ་རབ་བྱུང་གི། །རྣམ་པའི་ལྷ་ཡིས་མཚོན་ཐོགས་སོགས། །ལམ་
གྱི་གནད་དུ་མི་ཆེ་ཡང༌། །གཞན་དོན་ཕྲིན་ལས་ཕྲན་ཚེག་དང༌། །ཕྱག་བཞེས་་་
མཚོན་བྱེད་དྲང་དོན་བརྡ། །ཅུང་ཟད་མི་འདྲའི་ཁྱད་པར་དག །རྙིང་མའི་་་་་་
གཞུང་ལས་བཤད་པ་ཡིན། །དེ་ཡང་རྒྱལ་བའི་བཀའ་ཡིན་པར། །རིགས་པ་སྔ་་་
མས་བསྒྲུབས་ཟིན་ཏོ། །རྙིང་མའི་གཞུང་ལ་གྲགས་ནའང༌། །གསར་མའི་རྒྱུད་དུ་
མ་བཤད་པས། །དེ་དག་འཐད་པ་མིན་ཅེ་ན། །རྟགས་ཁྱབ་གཉིས་ཀ་མ་གྲུབ་སྟེ། །
ངན་སོང་སྦྱོང་བའི་རྒྱུད་སོགས་ནས། །གནས་ནས་དྲང་བ་བཤད་ཕྱིར་དང་། །
རས་བྲིས་སྐུ་གཟུགས་བཤད་ཕྱིར་དང༌། །མི་འཁྲུགས་ཆག་བྲལ་སྤྲུལ་སྐུ་ཡིས། །
མཚོན་ཆ་རྡོ་རྗེ་ཐོགས་ཕྱིར་རོ། །གཞུང་ལུགས་གཅིག་ལ་གྲགས་པ་དེ། །གཅིག་་་
དང་མཐུན་པའི་ངེས་པ་མེད། །ཉན་ཐོས་པ་ཡི་བདེན་པ་བཞི། །མུ་སྟེགས་པ་ཡི་
ལུགས་ལ་མེད། །ཐེག་ཆེན་པ་ཡི་ཁྱད་ཚོས་རྣམས། །ཉན་ཐོས་པ་ལ་མ་གྲགས་་་་་་
ཤིང༌། །རྡོ་རྗེ་ཐེག་པའི་རིམ་པ་གཉིས། །ཕར་ཕྱིན་གཞུང་དུ་བཤད་པ་མེད། །
ཐབས་ཤེས་རྒྱུད་ཀྱི་སྦྱོར་སྒྲོལ་སོགས། །ཕྱི་རྒྱུད་རྣམས་སུ་མ་བཤད་ཀྱང་། །དེས་་
དེ་ལོག་པར་ག་ལ་གྲུབ། །དེ་དང་འདི་དག་མཚུངས་པས་སོ། །ཙཀ་གདུབ་དཀྱིལ་
150

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
འཁོར་དོད་ཡིན་པར། །སེམས་པའང་ཁྱོད་རང་འཁྲུལ་བར་ཟད། །ཆོས་རྗེ་ས་སྐྱ་
པཎྜི་ཏས། །རབ་དབྱེ་ཐེག་དགུར་དཔྱད་སྐབས་ཀྱི། །ཚིག་དེ་དེང་སང་ས་སྐྱ་པ། །
མཁས་བླུན་ཀུན་གྱིས་ཅལ་སྒྲོགས་སུ། །བྱེད་མོད་དེ་ཡི་གོ་བའི་གནད། །ཤེས་པ་་
ཁྱེད་ཀྱི་ཁྲོད་ན་དཀོན། །དེའི་དོན་རྫོགས་པ་ཆེན་པོ་ལ། །རྟོགས་བྱའི་དོན་དང་་
རྟོགས་བྱེད་ཐབས། །རྣམ་པ་གཉིས་སུ་དབྱེ་བ་ལ། །རྟོགས་བྱ་དོན་གྱི་རྫོགས་ཆེན་
ནི། །ལྷན་ཅིག་སྐྱེས་པའི་ཡེ་ཤེས་ཏེ། །དམིགས་མེད་བརྗོད་པ་དང་བྲལ་བ། །དེ་ཡི་
ངོ་བོའི་རང་ལྡོག་ནས། །མིང་ཚིག་ཡི་གེ་དང་བྲལ་ཕྱིར། །རྗོད་བྱེད་ཚིག་གི་ཐེག་
པ་རུ། །བཞག་པ་མཁས་པ་མིན་ཅེས་གསུངས། །དེ་རྟོགས་པ་ཡི་ཐབས་ལ་ནི། །
ཐེག་པའི་རིམ་པ་ཡོད་པ་ཡིན། །ཅེས་པས་རྟོག་བྱེད་ཐབས་ཀྱི་ནི། །ཐེག་རིམ་་་་་
དགུ་པོ་ཤུགས་ཀྱིས་བསྟན། །འོན་ཀྱང་གསང་སྔགས་གསར་མ་ལ། །རྣལ་འབྱོར་
ཆེན་པོའི་ལྟག་ན་ནི། །དེ་བས་མཐོ་བའི་རྒྱུད་སྡེ་མེད། །སྒོམ་པའི་དམིགས་པ་་་་་
ཉིད་ཀྱང་ནི། །རྣལ་འབྱོར་ཆེན་པོའི་ལྟག་ན་མེད། །ཅེས་པས་ཐེག་རིམ་གོང་མ་་
གཉིས། །གསར་མ་པ་ལ་མེད་པ་ཡི། །རྣམ་བཅད་དངོས་སུ་བསྟན་པ་ཡིས། །དེ་་
གཉིས་རྙིང་མའི་ཁྱད་ཆོས་སུ། །ཡོད་པའི་ཡོངས་གཅོད་ཤུགས་ལས་བསྟན། །
རྙིང་མའི་ལུགས་ལ་ཐེག་པ་དགུ། །ཡོད་པའི་ཞལ་བཞེས་གཞུང་འདི་དང་། །ཐུབ་
དགོངས་སོགས་སུ་ཡང་ཡང་མཛད། །དེ་ལྟར་རྣམ་དབྱེ་ལེགས་ཕྱེས་ནས། །སྨྲས་
ན་དམ་པའི་དགོངས་པ་གསལ། །གཞན་དུ་ཨ་ཏི་ཡོ་ག་ཉིད། །ཡེ་ཤེས་ཡིན་པར་
བཞེད་པ་ལ། །ཐེག་པ་ཡིན་པར་སྤྱིར་བཀག་ཅེས། །ཁྱེད་ཅག་དེ་ལྟར་སྨྲ་ན་ནི། །
རྒྱན་དང་ཐེག་བསྡུས་ལ་སོགས་པའི། །གཞུང་ལུགས་ཀུན་དང་འགལ་བའི་ཕྱིར། །
ཙནྡན་སོལ་བར་བྱས་པ་བཞིན། །མཁས་པའི་ལེགས་བཤད་བློ་སྐྱོན་གྱིས། །དྲི་མ་
ཅན་དུ་མ་བྱས་སམ། །འདི་དང་འདི་འདྲའི་རྒལ་ལན་ནི། །རྒྱུད་ལུང་མན་ངག་་
151

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
124ཐ
གསུམ་སྦྱར་ཞིང་། །རིགས་པས་འཐད་པར་བསྒྲུབ་པ་ཡིས། །ཡིད་ཆེས་ངེས་ཤེས་
འདྲེན་ནུས་པའི། །ཤེས་བྱེད་དམ་པའི་ཞལ་གྱི་ལུང༌། །མཆིས་མོད་དེ་དག་ཤེས་་
འདོད་ན། །རྒྱུད་སྡེའི་ཟབ་གནད་འཆད་དགོས་པས། །རྒྱུད་ནས་བཤད་པའི་་་་་
འཆད་ཉན་གྱི། །ཚུལ་རྣམས་ཇི་བཞིན་བསྒྲུབ་དགོས་ཀྱི། །ཅོ་འདྲི་རྩེད་མོའི་རྩོད་
ལེན་དུ། །ཟབ་དོན་གསང་བ་སུ་ཞིག་སྒྲོགས། །སྤྱིར་ནི་སྔ་འགྱུར་འཁྲུལ་མེད་་་་་་་
རྣམས། །གསར་མའི་དུས་སུ་བྱོན་པ་ཡི། །ལྷ་ཅིག་ཇོ་བོ་ཆེན་པོ་དང༌། །ཁ་ཆེ་ཤཱཀྱ་
ཤྲཱི་དང་། །དམ་པ་སངས་རྒྱས་ལ་སོགས་པའི། །རྒྱ་གར་གྲུབ་ཐོབ་མང་པོ་དང༌། །
འགོས་ལོ་གཞོན་ནུ་དཔལ་བ་དང་། །ཐར་ལོ་ཉི་མ་རྒྱལ་མཚན་དང༌། །འབྲི་ཀུང་
རིན་ཆེན་དཔལ་བཟང་པོ། །རིག་རལ་ཇོ་ནང་ཀུན་མཁྱེན་པ། །གྲུབ་ཐོབ་ཨོ་རྒྱན་
པ་དང་ནི། །ཀུན་མཁྱེན་ཙོང་ཁ་པ་སོགས་ཀྱི། །མཆོག་གཟིགས་དུ་མས་རྣམ་དག་
ཏུ། །ཞལ་བཞེས་བསྔགས་བརྗོད་མཛད་པ་མང༌། །སོ་སྐྱེ་ཤེས་རབ་འཆལ་བ་་་་་
འགས། །སྨོད་པར་བྱེད་པ་སྙིང་རྗེའི་གནས། །དེ་ཙམ་དུ་ཡང་མ་ཟད་དེ། །གྲུབ་པ་
ཐོབ་པའི་ལག་རྗེས་སུ། །སྔོན་བྱོན་རྗེ་འབངས་ཉེར་ལྔ་དང༌། །བར་དུ་སོ་ཟུར་་་་
གནུབས་དང་གཉགས། །སློབ་རྒྱུད་ནམ་མཁའི་སྐར་ཚོགས་ཙམ། །ཕྱིས་བྱོན་ཉང་
རལ་ཆོས་དབང་དང༌། །གླིང་པ་བརྒྱད་སོགས་གཏེར་སྟོན་དང་། །ཀཿདཔལ་་་་་་
རྫོགས་ཆེན་གྲུབ་ཐོབ་རྣམས། །ཕུང་པོ་འོད་སྐུར་ཡལ་བ་དང༌། །ཟུང་འཇུག་་་་་་་
མཁའ་སྤྱོད་གྲུབ་པ་དང་། །གདུང་དང་རིང་བསྲེལ་བཞག་ནས་ཀྱང་། །སྒྲ་འོད་་
མེ་ཏོག་ཆར་དང་བཅས། །རང་བཞིན་སྤྲུལ་པའི་ཞིང་རྣམས་སུ། །ཕེབས་པའི་་་་་
གང་ཟག་བགྲང་ལས་འདས། །གྲོལ་རྟགས་དེ་འདྲ་མངོན་སུམ་དུ། །འབྱུང་བའི་
རྒྱུ་མཚན་ཉམས་ལེན་ཆོས། །སྔ་འགྱུར་ཡོ་ག་སྡེ་གསུམ་པོ། །རྒྱལ་བ་རྡོ་རྗེ་འཆང་
ཆེན་གྱི། །ཉེ་ལམ་ཟབ་མོ་ཡིན་ཕྱིར་དང་། །དེ་ལ་དམ་ཉམས་བཀའ་རྐུན་གྱིས། །
152

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
རང་བཟོས་བསླད་པ་མ་ཞུགས་དང༌། །རྡོ་རྗེ་འཆང་ནས་ད་ལྟའི་བར། །བྱིན་་་་་
རླབས་བརྒྱུད་པ་མ་ཆད་པའི། །རྟགས་སུ་མངོན་སུམ་ཚད་མའོ། །དེ་ཕྱིར་ཚད་མ་
དུ་མ་ཡིས། །ཚད་མར་གྲུབ་པའི་ལམ་དེ་ལ། །ཚད་མ་ཉིད་དུ་བཟུང་བྱས་ན། །གང་
ཟག་ཉིད་ཀྱང་ཚད་མར་འགྲོ། །ལན་ནི་འདི་དང་འདི་འདྲ་བའི། །རྩོད་ཡིག་དྲི་་
ཚིག་སྤེལ་བའི་རྒྱུ། །ཀུན་སློང་འདྲ་མིན་མང་ཡོད་ཀྱང༌། །བརྟགས་ན་རྣམ་པ་་་་་
གསུམ་དུ་ངེས། །བློ་ཆུང་གྲགས་པ་དོན་གཉེར་དང༌། །སྙིང་ནས་ཆོས་ལ་སྡང་བ་
དང་། །རྣམ་དག་ཆོས་ལ་སྒྲོ་སྐུར་གྱི། །ཐེ་ཚོམ་གཅོད་པར་འདོད་པའོ། །གལ་ཏེ་་
གྲགས་པ་དོན་གཉེར་ན། །གྲགས་སྐམ་སྙིང་པོ་མ་མཆིས་ཀྱང་། །དམ་པའི་རྣམ་་་
ཐར་གཞན་དག་གིས། །སྒྲུབ་དང་འཕྲལ་ཕུག་ཀུན་ཏུ་དགེ། །ཆོས་དང་ཆོས་མིན་
འབྱེད་དོ་ལོའི། །ཆོས་སྤངས་ལས་ཀྱི་སྒྲིབ་པ་འདིས། །གྲགས་པ་སྒྲུབ་པ་ཡ་ངའི་་
གནས། །ཁེ་ལས་ཉེན་ཆེ་སྤངས་ན་ལེགས། །ཞེ་ནས་ཆོས་ལ་སྡང་ཡིན་ན། །ཆོས་ལ་
སྡང་པའི་གང་ཟག་ལ། །ཐར་ལམ་མེད་པར་ཐུབ་པས་གསུངས། །དེས་ན་ཡང་་་
དག་ལུང་རིགས་ཀྱི། །ཐུགས་རྗེའི་དཔྱངས་ཐག་ལ་བརྟེན་ནས། །ཐར་པའི་ལམ་
དུ་ཞུགས་ན་ལེགས། །ཅིས་ཀྱང་མི་ལྡོག་སྨོད་ན་ནི། །སྨྱོན་པའི་རྗེས་སུ་ལོང་བ་་་་
བཞིན། །ལྷ་སྦྱིན་དང་ནི་དཔལ་འཛིན་གྱི། །རྗེས་ལ་ཚམ་ཚོམ་མེད་པ་རུ། །མཆོང་
བ་སྔོན་གྱི་ལས་ཡིན་པས། །རྒྱལ་བའི་ཕྱག་གིས་མི་ཁོག་ན། །བདག་དང་བདག་་་
འདྲས་ཅི་ཞིག་བྱ། །ཁྱོད་ལ་སྡིག་པར་མ་གྱུར་ཅེས། །ལྷག་པའི་བསམ་པས་སྨོན་
ལམ་འདེབས། །ཐེ་ཚོམ་གཅོད་པར་འདོད་ན་ནི། །གོང་དུ་བཤད་པའི་རྩོད་ལན་
གྱི། །ཡིག་ཆ་དེ་དག་རྣམས་དང་ནི། །རྙིང་མའི་གཞུང་ལུགས་མཐའ་དག་ལ། །
ཤེས་རབ་གསུམ་གྱི་མིག་སྒྲུབ་དང༌། །སོམ་ཉིའི་གནས་ཀུན་ལྡོག་པ་ཡོད། །གལ་་
ཏེ་དེ་ལྟར་བརྟག་པ་ན། །རྒྱལ་བའི་བཀའ་ལུང་དང་འགལ་ཞིང། །གཏན་ཚིག་རྒྱ་
153

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བnbm-ལ
ཡིས་མ་ཐེབས་པས། །འགྲེལ་པ་བསྟན་བཅོས་ཇི་སྙེད་དུ། །དགག་བཞག་སྤང་་་
གསུམ་མ་ནུས་ཤིང་། །རྩོད་ལན་རྣམས་སུ་ལུང་རིགས་ཀྱིས། །ལེགས་པར་སྒྲུབ་་་
པར་མ་གྱུར་པས། །ཡང་དག་ལམ་དུ་ཐེ་ཚོམ་པའི། །གནས་ཤིག་ཁྱོད་ལ་མངོན་་
གྱུར་ན། །དེ་ཚེ་འགལ་འདུའི་རང་བཞིན་གྱི། །གྲོང་ཚིག་ཁ་ཤག་ཙམ་མིན་པར། །
སྤྱིར་བཏང་དམིགས་གསལ་རྫས་ལྡོག་དང་། །སེལ་དང་སྒྲུབ་པ་སྐབས་ཕྱེད་པའི། །
བརྒལ་བརྟགས་མཁས་པས་དཔྱད་འོས་པར། །སྒྲུབ་པར་གྱིས་དང་དེའི་དུས་སུ། །
དཔལ་ལྡན་ཆོས་ཀྱི་གྲགས་པ་ཡི། །གཞུང་དང་མཐུན་པའི་ལུང་རིགས་ཀྱི། །སྒོ་་་
འཕར་འབྱེད་པར་སྐབས་ཕྱེའོ། །དེ་ལས་གཞན་དུ་སྔ་འགྱུར་གྱི། །གཞུང་ལུགས་
རྣམ་དག་མ་མཐོང་བཞིན། །བློ་གྲོས་རྩིང་པོས་དཔྱད་པའི་གཏམ། །ཧོལ་རྒྱུག།་་་་
བྱེད་པ་དཔྱད་འོས་མིན། །འབེན་མ་མཐོང་པའི་མདའ་འཕེན་དང་། །དཀྱུས་ས་
མ་བསྟན་རྟ་རྒྱུག་དང་། །ཕྱོགས་སྔ་མ་ངེས་རྩོད་པ་གསུམ། །དཔྱོད་ལྡན་རྣམས་་
ཀྱིས་ཁྲེལ་བའི་གནས། །ཀྱེ་མ་དེང་སང་སྙིགས་མའི་གནས་སྐབས་འདིར། །རྟོག་
གེ་ཟོལ་མས་ཐུབ་བསྟན་དཀྲུགས་པས་སྐྱོ། །འབྱུང་བྱ་མུན་པའི་སྨག་ལ་དགོད་་
མོད་ཀྱི། །ཉིན་མོ་ཧུཾ་སྒྲ་སྒྲོག་ན་ལྟས་ངན་ཡིན། །དཔང་གྱུར་མཁས་པའི་སྐྱེ་བོ་་་་
ཟད་པ་ན། །བླུན་པོས་བབ་ཅོལ་སྒྲོག་པ་ཆོས་ཉིད་ཀྱང་། །བསྟན་འཛིན་ཉི་ཟླའི་
དཀྱིལ་འཁོར་བཀྲག་འབར་ཞིང༌། །བཤད་སྒྲུབ་འོད་ཀྱིས་ཕྱོགས་ཀུན་ཁྱབ་དུས་
འདིར། །འགལ་འདུའི་རང་བཞིན་གནག་རྫིའི་གཏམ་ཟང་མ། །འཛེམ་མེད་
གཅེར་རྒྱུག་བྱེད་པ་ཨེ་མ་མཚར། །དེང་འདིར་ལོག་རྟོག་མུན་པ་སུན་འབྱིན་པའི། ། །
བརྒལ་ལན་སྐྱ་རེངས་དང་པོ་སྤྲོས་ཟིན་གྱིས། །མ་བརྟགས་མུ་ཅོར་སྨྲ་རྣམས་བག་
ཡོད་མཛོད། །ཕྱིས་ནས་ལུང་རིགས་ཉིན་བྱེད་འཆར་ཏ་རེ། །དེ་སྐད་ཡོངས་་་་་་་་
རྫོགས་བསྟན་པའི་མངའ་བདག་ཆེ། །མདོ་ཁམས་གྲུབ་པའི་དབང་ཕྱུག་རྫོགས་
154

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ཐབབ་ལས་
ཆེན་པའི། །བཀའ་འབངས་ཡོངས་ཀྱི་ཐ་ཤལ་སྙོམ་ལས་པ། །སྐྱེས་ཐོབ་སྦྱངས་་་་
པའི་བློ་གྲོས་ན་ཕྲ་ཡང་། །རང་གཞན་གྲུབ་མཐའ་རྒྱ་མཚོའི་མཐར་སོན་པའི། །
སྨྲ་བའི་ཉི་མ་རྒྱལ་སྲས་ཆོས་རྗེ་དང༌། །གཙུག་ལག་སྒོ་བརྒྱ་འབྱེད་ལ་ཟླ་བྲལ་བའི། །
གཞོན་ནུ་འཇིགས་མེད་ཆོས་ཀྱི་དབང་པོ་སོགས། །ཡོངས་འཛིན་མཁས་དབང་
དུ་མའི་ཞབས་ཀྱི་རྡུལ། །སྤྱི་བར་སོན་པའི་མཐུ་ལས་ལེགས་བཤད་གཏམ། །ཅུང་
ཟད་སྨྲ་ལ་དབང་བའི་ཀློག་པ་བ། །པདྨ་བཛྲ་ཞེས་བྱར་འབོད་པ་དེས། དདོན་་་་་་་
གཉེར་ཅན་འགས་ནན་གྱིས་བསྐུལ་བའི་ངོར། །རུ་དམ་དཔལ་གྱི་གཙུག་ལག་་་་
ཁང་ཆེན་པོའི། །ཉེ་གམ་བསམ་གཏན་སྒོམ་པའི་ཁང་བུ་ནས། །ཐུན་མཚམས་་་་་
གསུམ་དུ་ཤར་མར་བྲིས་ནས་སྤྲིངས། །དེ་ལས་བྱུང་བའི་དགེ་ཚོགས་གངས་རིའི་
ཏོག །སྟོན་ཟླའི་འོད་ཀྱིས་འཁྱུད་ལྟར་དཀར་བ་དེས། །རང་གཞན་ཐེ་ཚོམ་མུན་
པ་ཀུན་བསལ་ནས། །ཆོས་རབ་རྣམ་འབྱེད་བློ་གྲོས་འཕེལ་གྱུར་ཅིག །ཅེས་་་་་་
པའང་བགྲོ་གླེང་པ་བསོད་ནམས་བསྟན་པས་བྲིས་པའི་ཡི་གེའི་ལན་དུ་ས་སྤྲེལ་
ཟླ་༡༢པའི་ཚེས༡༣ལའོ།། །།
155

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
།